Brandbestryder red man van verdrinkingŉ Brandbestryder het Saterdag ŉ 35-jarige man van verdrinking gered in Broadway, Durban-Noord. Chris Botha, woordvoerder van Netcare911, sê die man was naby aan verdrinking in ŉ swembad in Kensingtonweg toe die brandbestryder hom uit getrek het. “Hy is op ŉ ventilator geplaas en op ŉ traumabord geïmmobiliseer voor hy na ŉ plaaslike hospitaal geneem is vir verdere behandeling.” Botha sê dit is nog nie duidelik hoe die man in die swembad beland het nie.